钦定古今图书集成/历象汇编/历法典/第057卷 > 图己
## 钦定古今图书集成/历象汇编/历法典/第057卷 > 图己

如右图，己为日，甲为地，壬为月，参直乙丙为实地平，
癸寅为视地平。测日在癸，视线为癸辰卯，视差角为
癸壬甲。癸壬甲形有癸甲。〈地半径全数〉有壬癸甲角。

午癸辰为“视高角” ，更加一象限，为壬癸甲角。

一百○七度三十○分，有癸壬甲。〈视差〉角：六十一分又
有癸甲壬角〈实高角丙甲戊之馀角〉七十一度二十九分求甲
壬边；

法曰：对角之正弦与对角之正弦。若角与角，置甲癸
全数为一算，得五十四有半，是本时月距地，为五十
四地半径又半弱。

第三法本地自测

用《日食》。西儒丁氏于总积六千二百八十○年，为“隆
庆元年丁卯四月。”〈建卯之月〉初九日午正。〈本地罗玛府时刻〉《时日
食测候》得日轨高五十九度一十分。食既，有金环。于
时日躔降娄宫二十八度三十八分，赤道北距一十
一度○一分四十一秒，本地极高四十一度五十○
分二十○秒。因食既必地、月日相参直为一视线。随
用月历表及三视差法，推得月实距太阳二十九分